Amerika müsəlmanları Ramazanı qeyd edir
Amerikalı müsəlmanlar üçün Ramazan nizam-intizam və xeyriyyəçilik ayıdır
Ramazan ayı zamanı dualar oxunur, oruc tutulur, niyyət edilir, ehsan və nəzir verilir Müsəlmanların müqəddəs Ramazan ayı başlayan kimi Amerika müsəlmanları birlikdə oruc tutmaq, namaz qılmaq, Qurani-Kərimi birlikdə oxumaq və birlikdə imkanzıslara yardım etmək üçün İslam Mərkəzlərinə toplaşırlar. Çoxları üçün isə Ramazan qeyri-müsəlmanları İslam mədəniyyəti və dini barədə məlumatlandırmaq üçün bir imkandır. İmam Abdulla Xoca Vaşinqton şəhərində ən qocaman mərkəzlərdən olan İslam Mərkəzinin prezidentidir. O deyir ki, onlar insanların özlərini müsəlman ölkəsində, müsəlman icmasında olduğu kimi hiss etmələrinə şərait yaradır və iftar vaxtı 500-dən çox kişi və qadına, onların uşaqlarına, ümumiyyətlə mərkəzə dua etməyə gələnlərə yemək verirlər. San Dieqo şəhərindən İmam Bassim Səid də dindardır. O da öz şəhərində eyni işlərin görüldüyünü deyir. “Biz Qurani-Kərimi hər axşan oxuyur, İftaq zamanı imkansızlara yemək verir və Ramazan bayramını qeyd etmək üçün bir yerə toplaşırıq.” Amerikalı müsəlmanlar üçün Ramazan onların özlərini nizam-intizama yönəltmələri və digərlərinə yardım etmələri deməkdir. Lakin dindar olmayan amerikalı müsəlmanların çoxu Ramazan vaxtı problemlərlə üzləşildiyini düşünürlər. Amerikalı müsəlman Bilal Seyid isə belə bir problemləri yada salmadığını fikrini Qurani-Kərimə verdiyini, bunun da ona hər gün oruc tutmasına yardım etdiyini deyir. İmam Xoca Amerika prezidentlərinin xoş niyyətlə qarşıladığı Ramazanın amerikalıların daha çox məlumatlanmalarına yardım etdiyini deyir.